צ'סטר טרנר

צ'סטר דוויין טרנר (באנגלית: Chester Dewayne Turner; נולד ב-5 בנובמבר 1966) הוא רוצח סדרתי ועבריין מין אמריקאי שנידון למוות על תקיפה מינית ורצח של ארבע עשרה נשים בלוס אנג'לס בשנים 1987–1998. טרנר בילה חלק ניכר מחייו הבוגרים ללא קורת גג לפני לכידתו. במהלך מסע הרצח שלו הוא בילה זמן מה בכלא, על פשעים שאינם קשורים למסע הרצח. בשנת 2002 נידון לשמונה שנות מאסר בגין אונס של אישה שהוא ביצע מוקדם יותר באותה שנה. בזמן שהייתו בכלא קשרו אותו בדיקות DNA למספר מקרי רצח ואונס בלתי פתורים. הוא נידון למוות ביולי 2007 בגין 11 רציחות, ונידון למוות בשנית ביוני 2014 בגין ארבע רציחות נוספות. כמו כן הורשע ברציחת העובר של אחת מקורבנותיו.התובעים כינו את טרנר "אחד הרוצחים הסדרתיים הפוריים ביותר בהיסטוריה של העיר". טרנר נולד בוורן, ארקנסו. הוא עבר ללוס אנג'לס עם אמו כשהיה בן חמש לאחר שהוריו נפרדו. הוא למד בבתי ספר ציבוריים בלוס אנג'לס ולמד בתיכון "לוק" עד שנשר. בצעירותו הוא עבד בפיצרייה כטבח ושליח, וגר עם אמו עד שהיא עברה ליוטה. לאחר מכן הוא עבר בין מקלטים ומוסדות שונים לחסרי בית. בשנת 1992 החל לצאת עם פלישיה קולייר, עמה נולד לו ילד אחד. לטרנר היו בסך הכל ארבעה ילדים מנשים שונות, כמה מהם גודלו על ידי אמו לאחר מעצרו. טרנר נכלא מספר פעמים בשנות ה-80 וה-90 בגין גניבה והחזקת סמים. בשנת 1995 הוא נעצר, ומאוחר יותר הורשע, בגין גניבת רכב. כמו כן, הוא נכלא בגין תקיפת שוטר והתעללות בבעל חיים ב-9 באפריל 1997. קורבן הרצח המאושר הראשון של טרנר הייתה דיאן ג'ונסון בת ה-21. גופתה נמצאה ב-9 במרץ 1987 על ידי שני נהגים שחלפו באזור סלילת כבישים ממערב לנמל. על פי חומרי החקירה היא נאנסה, נחנקה והופשטה מבגדיה. ביוני 1987 נמצאה גופתה של אלנדרה ג'ויס באן בת ה-33 עירומה כשהיא מוטלת בערימת אשפה. גופתה התגלתה על ידי אלווין מקתומס בן ה-11. נתיחה שלאחר המוות מצאה חתכים, חבלות ושפשופים על כל גופה ופניה. ב-29 באוקטובר 1987 נמצאה גופתה העירומה חלקית של אנט ארנסט בת ה-26 מוטלת בצד כביש. בינואר 1989 נתגלתה גופתה העירומה חלקית של אניטה פישמן ברייר בת ה-31 מחוץ למוסך בסמטה. ב-23 בספטמבר 1989 נמצאה גופתה העירומה חלקית של רג'ינה נדין וושינגטון בת ה-27 בתוך מוסך. היא הייתה בחודש השישי להריונה, ומותו של העובר שכונה "בייבי וושינגטון", יוחס לחניקתה של האם, ותחילה נקבע שגם הוא נרצח. ב-16 בנובמבר 1992 נמצאה הקורבן השביעי הידוע, דברה ויליאמס בת ה-32. חודש לאחר מכן, ב-16 בדצמבר, נמצאה גופתה של מרי אדוארדס בת ה-41. באפריל 1993 התגלתה גופתה החנוקה והעירומה חלקית של אנדריאה טריפלט בת ה-29. חודש לאחר מכן, ב-16 במאי נמצאה גם גופתה של דסרה אלמה ג'ונס בת ה-29, חנוקה ועירומה חלקית. ב-12 בפברואר 1995 נמצאה גופתה העירומה של נטלי ג'ואן פרייס בת ה-31. ב-6 בנובמבר 1996 נמצאה גופתה של מילדרד ויליאמס ביסלי בת ה-45 עירומה חלקית. בפברואר 1997 נמצאה סינתיה אנט ג'ונסון בת ה-30 חנוקה למוות. ב-3 בפברואר 1998 נמצאה גופתה של פאולה דונל ואנס בת ה-38. ב-6 באפריל 1998 נמצאה גופתה של הקורבן האחרון, ברנדה בריז בת ה-39, חנוקה בשירותים ניידים. היא נמצאה במרחק של 50 מטרים בלבד מהמלון שבו שהה טרנר באותה עת. במרץ 2002 עבד טרנר כמאבטח במקלט לחסרי בית במרכז העיר לוס אנג'לס. באותו חודש הוא תקף מינית את מריה מרטינז בת ה-47. הוא פנה אל מרטינז לפני המתקפה כדי לבקש ממנה מצית, ולאחר מכן תפס את צווארה ואנס אותה במשך כשעתיים ואיים להרוג אותה אם תספר למשטרה. טרנר נעצר, הורשע באונס, ונשפט לשמונה שנות מאסר. טרנר נדרש לתת דגימת DNA כחלק מתנאי המאסר שלו. בספטמבר 2003, בהתבסס על הדגימה הזו, נקשר טרנר לרציחותיהם של שתי נשים, ועד אוקטובר 2004 הצליחו לקשור אותו לעוד עשרה מקרי רצח לא מפוענחים. טרנר הועמד לדין ב-22 בדצמבר 2004 בעשרה אישומי רצח אך טען לחפותו. בהמשך החקירה הצליחו לקשור את טרנר לעוד מקרים של רצח בהתבסס על בדיקות ה-DNA. טרנר הורשע ב-11 רציחות ב-10 במאי 2007, ונידון למוות ב-10 ביולי 2007. בפברואר 2011 הואשם בארבעה רציחות נוספות, אלה של סינתיה ג'ונסון, אלנדרה באן, מרי אדוארדס ודבורה ויליאמס. הרשויות אמרו שה-DNA קשר את טרנר לרציחות. ב-19 ביוני 2014 הורשע באותן רציחות וקיבל גזר דין מוות נוסף ב-26 ביוני 2014. ב-30 בנובמבר 2020 הפך בית המשפט העליון של קליפורניה את הרשעתו של טרנר ברצח העובר שטרם נולד. עם זאת, נותר גזר דין המוות על 14 הקורבנות האחרים על כנו. ג'רלד סטאנו רונלד דומיניק Chester Turner - Interview, PHIL CHALMERS (באנגלית) John Spano, L.A. man guilty in 11 deaths, Los Angeles Times, ‏2007-05-01 (באנגלית אמריקאית) Veronica Rocha Veronica Rocha worked on the Metro desk, at L. A. Now covering breaking news in California She joined the Los Angeles Times in 2014, Left in 2017, Notorious L.A. serial killer convicted in murders of four more women, Los Angeles Times, ‏2014-06-20 (באנגלית אמריקאית) About: Chester Turner, dbpedia.org America's deadliest serial killers, www.cbsnews.com, ‏2022-10-04 (באנגלית אמריקאית) LA's Most Prolific Serial Killer Diane Johnson, 21 - The Homicide Report, homicide.latimes.com, ‏1987-03-09 (באנגלית) "Killer faces jury in penalty trial". The Los Angeles Times. 2007-05-03. p. 7. נבדק ב-2023-10-28. Debra Williams, 32 - The Homicide Report, homicide.latimes.com, ‏1992-11-16 (באנגלית) Christine Pelisek, Silent Wraith: Chester Turner - LA Weekly, www.laweekly.com, ‏2007-05-02 (באנגלית אמריקאית) "Witness in serial murder trial tells of sexual assault". The Los Angeles Times. 2007-04-19. p. 91. נבדק ב-2023-10-28. "DA: DNA evidence ties man to 4 more deaths". Visalia Times-Delta. 2011-02-03. p. 15. נבדק ב-2023-10-28.